Kun he sitten nousivat Jerusalemiin vievää tietä, -
Jeesus kulki muiden edellä. Opetuslapset olivat ymmällä, -
ja heidän perässään kulkevat ihmiset alkoivat pelätä.
Silloin Jeesus kutsui taas luokseen kaksitoista opetuslastaan -
ja alkoi puhua heille siitä, mitä hänelle oli tapahtuva: -
"Me menemme nyt Jerusalemiin, -
ja Ihmisen Poika annetaan ylipappien ja lainopettajien käsiin.
He tuomitsevat hänet kuolemaan ja luovuttavat hänet pakanoille, -
ja nämä pilkkaavat ja sylkevät ja ruoskivat häntä ja tappavat hänet.
Mutta kolmen päivän kuluttua hän nousee kuolleista."
Jaakob ja Johannes, Sebedeuksen pojat, -
tulivat Jeesuksen luo ja sanoivat:
"Opettaja, meillä olisi sinulle pyyntö. Suostuthan siihen."
"Mitä te haluatte minun tekevän?" kysyi Jeesus.
He vastasivat: "Kun kirkkautesi tulee, anna meidän istua vierelläsi, -
toisen oikealla ja toisen vasemmalla puolella."
Jeesus sanoi heille: "Te ette tiedä mitä pyydätte.
Onko teistä juomaan sitä maljaa, jonka minä juon?
Voitteko te ottaa sen kasteen, jolla minut kastetaan?"
"Voimme", he vastasivat. Silloin Jeesus sanoi heille:
"Sen maljan, jonka minä juon, te vielä juottekin, -
ja sillä kasteella, jolla minut kastetaan, kastetaan myös teidät.
Mutta minä en määrää siitä, kuka istuu oikealla ja -
kuka vasemmalla puolellani. Ne paikat ovat niiden, joille ne on tarkoitettu."
Kun muut kymmenen kuulivat tästä, -
he suuttuivat Jaakobille ja Johannekselle.
Mutta Jeesus kutsui heidät luokseen ja sanoi:
"Te tiedätte, että ne, jotka ovat hallitsijan asemassa, -
ovat kansojen herroja ja maan mahta- vat pitävät kansoja valtansa alla.
Niin ei saa olla teidän keskuudessanne.
Joka tahtoo teidän joukossanne tulla suureksi, se olkoon toisten palvelija, -
ja joka tahtoo tulla teidän joukossanne ensimmäiseksi, -
se olkoon kaikkien orja.
Ei Ihmisen Poikakaan tullut palveltavaksi, vaan palvelemaan -
ja antamaan henkensä lunnaiksi kaikkien puolesta."
He tulivat Jerikoon. Kun Jeesus sitten lähti kaupungista -
opetuslastensa kanssa ja suuren väkijoukon seuraamana, -
tien vieressä istui sokea kerjäläinen Bartimaios, Timaioksen poika.
Kun hän kuuli, että ohikulkija oli Jeesus Nasaretilainen, -
hän alkoi huutaa: "Jeesus, Daavidin Poika, armahda minua!"
Monet käskivät hänen olla hiljaa, mut- ta hän vain huusi entistä kovemmin:
"Daavidin Poika, armahda minua!"
Silloin Jeesus pysähtyi ja sanoi: "Kutsukaa hänet tänne."
He menivät kutsumaan sokeaa ja sanoivat hänelle: -
"Älä pelkää. Nouse, hän kutsuu sinua." Mies heitti vaippansa yltään, -
nousi kiireesti jaloilleen ja tuli Jeesuksen luo.
"Mitä haluat minun tekevän sinulle?" Jeesus kysyi.
Sokea vastasi: "Rabbuuni, anna minulle näköni."
Silloin Jeesus sanoi hänelle: "Mene, uskosi on parantanut sinut."
Samassa mies sai näkönsä takaisin, -
ja hän lähti kulkemaan Jeesuksen mukana.